
Caii pasteau linistiti şi grupul celor patru termi- 
naseră masa. Strinsi în jurul focului ce mai fumega 
încă, Geo şi miss Ann fumau. Lîngă dinsii, blana 
leului atrăsese cîteva muşte. Hamadi se ridică 
încetişor de la locul său. Aproape absent, se 
depărtă de ei. Sui încet o stincá şi rămase acolo, în 
picioare, incrucisindu-si mîinile pe piept. Privea 
undeva departe, iar pe chip îi apăruse o expresie de 
neobişnuită concentrare. O rază i se opri pe fata, 
dar nu mult timp, căci umbra unui nor îi luă locul. 
Şi tot aşa, lumini şi umbre se perindară pe chipul 
său încremenit. Buzele i se mişcau în rastimpuri, 
parcă murmurind ceva tainic. 

— Ce face ? Rugăciuni ? întrebă în şoaptă Ann. 

— Nu, imposibil! Nu l-am văzut niciodată 
rugîndu-se ! replică Geo, cu desavirsire uimit. 

— Parcă-i un mag misterios ! zise Victor. 

Apoi tăcură, urmărind silueta batrinului, profila- 
tă pe cerul albastru. 


In acest timp, printre stincile de pe malul văii lui 
Lukassi, la cîțiva kilometri în sus, un bărbat îi 
urmărea atent prin binoclu. Stătea pe burtă la 


umbra unui arbore pipernicit. Pălăria neagră, cu 
boruri largi, îi acoperea chipul bărbos, aspru, 
brăzdat de toate viciile posibile. Îmbrăcămintea 
decoltată purta patina timpului. Cămaşa groasă, 
din postav kaki, pantalonii strimti de aceeaşi 
culoare şi cizmele negre îi arătau îndeajuns 
profesiunea, fără a mai fi nevoie pentru asta de 
vederea centurii late, încrustată cu ținte metalice, 
nici de cele două browninguri de ultimul tip, prinse 
într-o parte şi alta a acesteia. 

Individul stăruia în observaţiile sale, cînd auzi 
foarte aproape nechezatul uşor al unui cal străin, la 
care răspunse calul său, aflat după stinci. Sări agil 
în picioare, înşfăcă un pistol de la briu şi se lipi de 
zidul înalt. Prins în curele, binoclul îi rămase 
atirnat de git. 

Barbatul care aparu de dupa pietroaie parea 
destul de liniştit. Culorile îmbrăcămintei lui erau 
atît de tipatoare, încît pe omul nostru îl pufni rîsul. 

— Hello, Sarboko ! strigă. 

Celălalt se grăbi să vină lîngă dinsul. 

— Salut la mare bandit ce eşti! se exprimă el 
într-o englezească lamentabilă. 

Dădură mina. 

— Parcă am în față un papagal! Să fiu intepat 
de tete dacă nu-i aşa. Ce-ti veni să te dichisesti ca 
apaşii ? 

— Văzut cal al tău. Eu recunoaşte. Aha ! Porter ! 


— Dacă bătea vintul spre ăia, şi-ţi auzeau calul 
nechezind acum erai cu scăfirlia găurită. Ai 
priceput ? 

Corcitura înțelegea însă greu, căci pe chipul ei 
urit, plin de cicatrice, apăru abia într-un tirziu un 
fel de uluială. 

— Vrut impuste la mine ! De ce ? 

— Să fii atent, asta zic, pocitanie ! 

— Eu nu pocitanie ! se supără Sarboko, mult 
mai receptiv la asemenea cuvinte. Eu mulatru. 
Singe al meu arab şi indian. Mama — neagră, din 
tribul Zindji. 

— Şi ce alb a ajutat-o să facă aşa capodoperă ? 

— Timonier fost. Marină. 

— Straşnic. Un arab, un indian, un alb — şi ai 
ieşit tu. Dar să lăsăm astea ! Uite ! Tipii sunt acolo. 
Vrei să-i vezi ? 

— Nu, nu! Eu nu ochelari la mine. 

— Doamne ! E şi chior! mormăi Tony. la spu- 
ne-mi, adăugă el cu glas tare, a umblat mult Roy 
Oswell pînă te-a găsit ? 

— Şef zis la mine mare radiofonist. Şiret ca 
hiană. 

— Hienă ! 

— Da. Sef la mine dat radio, adică aparat. Arata 
sacul din spate. Ordonat la mine intilnesti cu mata. 
Veşti vrea noaptea azi. 


— Bine, bine. Dar nu ştiu încotro vor porni 
capetele astea mari. 

— Cine ? 

— Ei, ăştia cu ştiinţa lor. Hai, vino! Cînd o sa 
plece, ne luăm după ei. Cucoana care-i cu ei sunt 
sigur că mă crede mort, înecat sau copt. E mai bine 
aşa. N-ai văzut pe nimeni prin apropiere ? 

Sarboko părea atent, însă la altceva. Îi făcu 
semn deodată să tacă. Îşi lăsă ranita din spate la 
pamint şi, fără zgomot, dispăru printre stinci. Tony, 
amuzat, aşteptă o vreme întoarcerea lui. Văzind că 
nu revine, se hotări să plece după el. Tocmai atunci 
sosi şi Sarboko. Ochii îi sticleau în fundul capului 
şi era destul de nervos. 

— Om voinic fost aici, aproape. Ascultat ce spus 
noi. Nu putut ajunge din urmă. Mers ca şarpele 
negru. Urmărit la dinsul şi dat peste doi tipi, 
ascunşi acolo. Arătă cu mîna. 

Cu toată neîncrederea ce-l bintui cîteva clipe, 
Porter îşi dădu seama totuşi că pocitania nu minte. 
Îşi aminti de cei doi indivizi care-l insotisera pe 
Wallschops. Cu certitudine că Roy Oswell i-a trimis 
pe urmele lui. A mirosit şeful că vrea să-l trişeze ? 
Oricum, se afla în pericol şi oricînd se putea trezi 
cu un glonț în cap. Mai ales că se dăduse de gol, 
ucigindu-l pe Wallschops. Cit despre stirpitura 
asta... Nu! Nu-i va spune nimic, deşi o hotarire 
trebuia luată. 


— Sarboko ! 

— Da, sef. 

— Ma astepti aici. Tragi in orice individ care se 
apropie de tine. Fii cu ochii in patru. 

— Bine, sef. Pumnal tai git la el. Sau pistol trag. 

Bietul Sarboko holbă însă ochii uluit. Tony 
dispăruse în savană fără cal, tirindu-se pe pămînt, 
ca şarpele. Într-o mînă ţinea browning-ul greu. 
Porter ştia să se strecoare printre ierburi, ca orice 
sălbăticiune. Nici un zgomot nu trăda prezenţa sa. 
Din cînd în cînd, rămînea pe loc, incordindu-si 
auzul. Făcu un mare ocol, indepartindu-se tot mai 
mult de tabăra provizorie. Apoi se întoarse, tăind 
savana în diagonală. Găsi caii urmăritorilor săi. 
Indivizii, nicăieri. Intrigat, se grăbi să se întoarcă 
lingă Sarboko. Aproape de locul de popas zări pe 
oamenii lui Roy. Unul dintre dînşii încerca să se 
apropie de stînca după care corcitura precis că nu 
bănuia nimic. Tony se înşela însă. Răsună o 
impuscatura şi banditul rămase nemișcat. „Bravo, 
Sarboko !" îşi spuse în minte Porter, tintind scurt. 
Al doilea urmăritor fu ucis şi el. „Şi-acum să vedem 
ce facem cu tezaurul", gîndi Tony, pornind spre 
tabără, satisfăcut, dar neliniştit. Dacă impuscaturi- 
le fuseseră auzite de ceilalți ? 


Cît timp a trecut? Geo, Victor şi Ann nu-şi 
puteau desprinde privirile de la Hamadi, contrariati 
şi curioşi în acelaşi timp. 

— Ciudăţenii peste ciudatenii, şopti Victor. 

— Nu uita că Hamadi, această călăuză renumită 
în toată Africa, a călătorit foarte mult, ca simplu 
marinar. Se pare că numai în India a stat vreo cinci 
ani. 

— lată explicaţia. Practică vreun ritual indian ! 
interveni Ann. 

— Tot ce se poate ! răspunse Geo. 

— Aţi observat că din cînd în cînd rosteşte anu- 
mite cuvinte ? spuse şi Victor. 

Discutia se întrerupse, deoarece Hamadi cobori 
către dinsii. 

— Putem merge. Caii îi vom adăpa pe drum. 
Avem cale lungă pînă la Taba Ciu. Va trebui să 
parcurgem toată falia ce margineste platoul. 

Pe chip i se întipărise o oboseală cruntă, iar în 
ochi îi cobora abureala unei uşoare tristeti. Sau cel 
putin aşa i se păru lui Geo, care-l cerceta şi-l 
înţelegea pe bătrîn altfel decît ceilalți. 

— Pe cai, atunci ! hotări românul. Dumneavoas- 
trà, miss Breakstone, ce-ati decis ? Vă intoarceti cu 
expresul la ora 18, sau preferati misteriosul Taba 
Ciu, oază arheologică, şi muzeu de noutăţi ? 

— Sincer ? 

— Dacă se poate. 


— Vă însoțesc. Deşi, după mine, ca şi dupa 
mulți alții, Africa nu mai prezintă interes decit 
pentru novici. Nu e decît „The Darkest Africa" !1 

Hamadi o privi o clipă gînditor. 

— Cunosc şi eu o zicală, domnişoară ! Leul, cînd 
nu găseşte antilope, prinde şoareci. 

Ann îşi dădu seama că a făcut o gafă şi privi la 
Geo, cerindu-i ajutorul. Dar acesta ridică din 
umeri : 

— Cunoaştem prea putin Africa şi popoarele ei. 
S-ar putea să pierdeţi, domnişoară ! 

Aşa se termina disputa. Apoi au încălecat, 
trecînd dincolo, peste vale. În urma lor, alti doi 
călăreți traversară pe acelaşi drum. Negrul însă 
parcă intrase în pămînt. 

După o oră de mers, batrinul îi conduse spre 
pădurea ce le apăru în față. Dincolo de ea se 
deschidea panorama vastă a altor păduri tropicale, 
întinse pînă la orizont. 

Platoul cobora foarte abrupt, sfişiat de eroziuni 
adinci. Deasupra oceanului de verdeață plutea ceva 
ca un abur, estompind covorul uimitor al junglei 
din bazinul estic al Congoului. Valurile unor văi 
negre, stincoase, aglomerări roşiatice cu forme 
ciudate şi parcă fără rost apăreau pretutindeni, ca 


1 „The Darkest Africa" — Africa cea mai neagră. 


şi cum uraganele şi cutremurele ar fi hotărit să 
întoarcă totul pe dos. 

Numai pe cîteva direcții pădurea înaintase mai 
sus. În rest, flora săracă, de semideşert, era 
punctată în citeva locuri de zone împădurite şi de 
ierburi care se dezvoltaseră impetuos în apropierea 
junglei. Hamadi cercetă cîtva timp terenul, hotarind 
să coboare printr-o vale sculptată parcă, în forme 
geometrice ciudate, de către o imaginaţie bolnavă. 

Cu un soare neîndurător cocotat pe cerul senin, 
şi cu ghinionul că ecuatorul trecea atît de aproape 
de dinsii, albii nu se prea simțeau în apele lor. De 
parcă le-ar fi citit gîndurile, Hamadi se întoarse 
spre ei surizător : 

— Prefer canicula unui uragan. 

— Eu sunt salvată ! Am o umbrelă, spuse Ann, 
scotocind în coburul unde înghesuise blana leului 
şi care din această cauză arăta aşa de umflat, că 
părea gata-gata să facă explozie. Cînd avu umbrela 
în mînă, zimbi satisfăcută. O desfăcu, şi ciuperca 
albastră de deasupra capului o făcea şi mai 
fermecătoare ! 

— Domnule Victor, dacă vrei, ţi-o împrumut! 
zise ea. 

— Nu, mulțumesc. N-am chef să adorm la um- 
bra ! Căci, pe legea mea, somnul imi dă tircoale. 

Poposeau tot mai des. Caii, obosiţi, respirau 
greu. Hamadi se opri brusc lingă o stinca înaltă. 


Descalecă. Vorbi liniştit, de parcă uitase că 
interlocutorii săi stăteau în plin soare : 

— Aşteptaţi-mă cîteva minute, dacă sunteți 
amabili. Se urcă apoi pe stincă, îşi încrucişă braţele 
la piept şi rămase aşa, nemişcat. Breakstone se 
încruntă : 

— Asta-i bună ! Iar ? 

— Va rog! Fără comentarii ! 

Vocea lui Geo era hotărită. Mohorit, românul il 
fixa pe Hamadi, care murmura ceva. Numai auzul 
sau fin putu surprinde cuvintele soptite de batrin 
intr-un dialect herero : 

— Te astept ! Vino, te astept ! 

lar Geo se întrebă pe cine cheamă. Si pentru ce ? 
Dar mai ales cum? „Conţinutul magiei orientale 
n-a fost încă lămurit în întregime." Goni gindurile 
aşa cum alungi un fluture. Magie ? Nu, era altceva, 
profund şi real, ca stincile din jur, ca apa sau cerul. 
Ştiinţă ? De ce nu ? 

Batrinul reveni la fel de obosit ca mai înainte, si 
parcă încovoiat de poveri grele de gînduri. Nu mai 
spuse nimic. Le făcu doar un semn cu mîna, după 
care încalecă şi porniră. 


Alte ceasuri s-au scurs. Oboseala devenea tot 
mai siciitoare, moleşindu-i. Arborii erau tot mai 
numeroşi şi în curînd cei patru intrară în zona 


mărginaşă a junglei. Discuţiile lor se reduseseră la 
mormăituri şi monosilabe. Un fel de amorteala le 
învălui spiritele. 

S-au oprit din loc în loc, bind insetati de la 
izvoarele întilnite. Caii, mai ales, inghitira cantități 
uriaşe de apă. Asfintitul se apropia, facindu-i să 
viseze venirea înserării răcoroase şi liniştea unei 
tabere în mijlocul pădurii. Şi iată că într-un 
luminiş, înconjurat de zidurile nepătrunse ale 
copacilor, Hamadi curmă marşul. 

Era şi timpul. Căzură pur şi simplu de pe cai. 
Rămaseră în iarbă cu senzaţia că orice mişcare este 
de prisos. Mocirla străbătută în ultima parte a 
drumului îi mai învăluia cu miasmele ei. Noroc de 
vintul care bătea dintr-o parte, ducind aiurea 
mirosul greu, specific acestor locuri. Tăcerea 
călăuzei le stirni iar curiozitatea. 

Cînd deschise ochii, Victor il zări pe Geo lîngă el. 
Miss Breakstone isi ştergea calul cu o cîrpă 
galbenă. 

Dar acesta, ronțăind lacom din iarbă, nici nu lua 
în seamă interesul ce i se purta. 

Hamadi unde dispăruse ? 

Iata-1 colo, sezind turceşte pe un covor mic, 
închis la culoare. Tot cu miinile la piept şi capul 
plecat. Părea că doarme. 


În definitiv, pentru Victor Cornescu situația era 
alarmantă. Să te opreşti hodoronc-tronc în margi- 
nea pădurii, pentru că batrinul Hamadi vrea să-şi 
facă a treia rugăciune ! Este prea de tot ! Mă rog, să 
spunem că ar fi popas, odihnă sau ceva din soiul 
ăsta. Dar soarele cade repede spre apus, afurisitii 
de tintari devin tot mai agresivi, iar pina la Taba 
Ciu — paşte, murgule, iarbă verde ! Precis, nimeni 
nu ştie unde este acest Munte Alb, la ce distanță. Şi 
să strabati în toiul nopții o regiune mlăştinoasă, pe 
unde nu călcase poate tipenie de om, asta era de-a 
dreptul îngrozitor. Adevărat, aveau cu ei pe bătrina 
călăuză, care ţinea cu tot dinadinsul să-i conducă 
la acel Taba Ciu. Acceptaseră, mai ales că Geo 
sconta pe o descoperire arheologică de prim rang. 
lar Hamadi, după spusele lui Geo, cunoştea Africa 
mai bine decit îşi cunoştea el buzunarele. Scepticul 
arheolog aprobase propunerea  bătrinului cu 
obişnuitul său mormăit care putea să însemne şi 
da şi nu. 

Nu, să-ți vină să-l iei la palme, că de la el au 
pornit toate ponoasele. Victor ucise cu patos o biată 
furnică ce-l pişcase de gleznă. Geo! Arheolog 
cunoscut pe mica noastră planetă, as în materie de 
cultură antică, prodigios vorbitor al limbilor vechi şi 
noi, de la graiurile ramurii kuşite a limbilor 
semito-hamite pina la engleza hipermodernă. 


Încolo, nu dădeau doi bani pe el. Semăna cu o 
rădăcină neagră, numai noduri, smulsă de curind 
din pămînt. Aducea a om prin ciuful părului blond, 
cocotat pe o frunte ,abisala", sub care fremătau 
apele ochilor căprui. Din cînd în cînd mai şi vorbea, 
adică ironiza. Victor nu l-a putut privi niciodată 
prea mult timp, căci se speria, ca demn reprezen- 
tant al celei mai strălucite generații de tineri literați 
fini şi contemplativi. Se revolta ceva în el la vederea 
nodurilor musculoase — brațe, umeri, pumni — 
că-i venea să strige mereu: mai ciopleste-ti, măi, 
omule, din găluştile alea strinse sub piele ! 

Şi ce mutră avea ! Bivolul care-l pocise în timpul 
unei vinători trebuie să fi fost un geniu! Ceva 
asemănător nu puteai găsi nici în ,Capriciile" lui 
Goya. 

lar această arătare primitivă avea, după unii, un 
suflet „hieros" !2 

Şi acum în virtutea legăturii lor de singe, Geo i-a 
propus aceste safari? african. Dinsul, docil si bine 
crescut, ce să aibă de spus ? Fie şi safari ! 

Totul ar fi mers cum ar fi mers ! Dar ca să scapi 
dintr-un uragan si să nimereşti într-o mlaștină... 
De! E drept. Cu perspectiva misteriosului Taba 


2 hieros — sacru. 
3 safari — expediţie, călătorie, vinătoare (în arabă). 


Ciu ! Dar unde ? Şi cînd ? Hamadi îşi face rugăciu- 
nea... 

— Fanatism religios, mormăi el indispus. 

— Ti-am mai spus doar, trebuie să fie altceva, 
replică Geo ca de departe. 

— Bine, bine ! Numai că durează ! 

— Cam aşa... După o pauză: Ce vrei? La 
batrinete... 


Ar fi vrut să mai adauge ceva, dar prin apropiere 
răsunară impuscaturi. Se auzi nechezatul unui cal, 
apoi se lăsă tăcerea. Geo sări în picioare, în timp ce 
Ann Breakstone, scotind un țipăt uşor, alergă spre 
ei. Şi, înainte ca vreunul să se dumirească ce se 
întîmplă, în luminiş dădu buzna, gonind în galop, 
un cal. Saua era goală. De ea atirna o puşcă cu 
țeava scurtă. Patrupedul necheză încă o dată, cu 
putere, şi-apoi se linişti ca prin farmec. Trecu încet 
lîngă celelalte animale. Începu să pască. 

— Asta ce mai e ? întrebă surprins Victor. 

— Naiba ştie ! Poate vinători, spuse Geo. Calul 
s-o fi speriat. 

— Eu nu prea cred, şopti Ann. 

— Ce facem ? întrebă iar Victor. 

— Aşteptăm, nu crezi? mirii Geo. Îi intrerupse 
însă Hamadi, care, spre satisfacția lor, se apropie 
grăbit. 


— Domnişoară, domnilor, permiteti-mi să vă cer 
scuze, le spuse cu voce joasă, guturală, sub semnul 
unei mari emoţii. L-am chemat pe Amba, fiul meu, 
să ne ajute. Nu ştiu ce s-a întîmplat. Calul acesta e 
al lui. 

Căzu noaptea. În jurul lor se făcu întuneric, 
mărind şi mai mult încordarea. Urmă o tăcere 
lungă. Prima îşi reveni Ann : 

— L-aţi chemat prin radio ? 

— Prin biounde, şopti călăuza. 

Înfrigurat, Victor îşi duse mîinile la git, să-şi 
desfacă si mai mult gulerul cămăşii, dar nu intilni 
decît pielea caldă şi transpirata. Îi era teamă. 

— „The Darkest Africa" ! şopti arheologul. 

Cerul se mai luminase. Trebuia să fi răsărit 
luna, căci deasupra pădurii căzuse un văl argintiu. 
Bătrinul aştepta în picioare, căutînd să-şi domine 
neliniştea. Ceilalți împietriseră şi ei. 

Tipete de păsări şi alte zgomote răzbăteau din 
junglă. 

Iar acolo, în junglă, la mai puţin de un kilometru 
de ciudata tabără a lui Hamadi, Tony Porter şi 
Sarboko se aplecaseră curioşi peste trupul negru ce 
zăcea în nesimţire la picioarele lor. 

— Luminează-i chipul, sopti Tony celuilalt, care 
avea in mina o lanternă. 

— Tare dat tu la el cu pistol. Singe curs, bolbo- 
rosi Sarboko. 


— Altfel te curăța. E voinic ca un bivol. Cum 
naiba ai ajuns să te lupti cu el ? 

— Urmărit ca hiana. Vrut eu impuste la el. 

— Timpitule ! I-ai alarmat pe desteptii nostri. 

— Mănince la mine furnici, dacă ei auzit 
bum-bum ! 

— Bine ! Spune-mi cum a fost ? În timpul ăsta o 
să-i leg zdravăn labele. 

— Călare el. Văzut la mine. Eu recunoscut ne- 
grul care ascultat acolo, ce vorbit noi. Duşman al 
lui Roy trebuie fie. Scot pistol şi trag. El căzut jos 
de pe cal. 

— Aşa ! Nici iadul nu-l mai scapă acum ! Si ? 

— Strigoi face, dacă nu mort la dinsul, zis la 
mine. Cind apropiat de leş, el dat peste picior al 
meu cu mina şi vrut strînge de git. Tu... 

— Am auzit impuscaturile. Picai la tanc, javră. 
L-am atins cum trebuie. Să nu mai nimeresc un 
elefant de la cinci metri, dacă pricep ce-i cu ăsta ! 

— Poate prieten la ceilalți bandiți, care tu 
omorit. 

— Hm! Cred ca ai dreptate, stirpitura. Te duce 
mintea ! Ramas singur, n-a facut altceva decit sa ne 
urmareasca. 

— Şi nu omori dinsu' ? 

— Nu. Îl lăsăm aici. Va crăpa de foame sau 
păpat de sălbătăciuni. Gata! Fugi şi vezi ce 
invirtesc ăia. Sunt sigur că trag la somn. Puicuta şi 


bobocii nu sunt obişnuiţi. Eu o să-l chem pe şef la 
radio. 

Sarboko dispăru fără să cricnească. 

Tony aduse caii mai,,la vedere", şi-apoi desfăcu 
din ranita aparatul de transmisie. Facind legătura 
cu Roy Oswell, raportă că urmărirea continuă. În 
felul acesta, Porter nu observă că tînărul negru îşi 
revenise si că-l urmăreşte printre pleoapele 
întredeschise. După o vreme, prizonierul începu să 
se tiriie cu precauție, apropiindu-se centimetru cu 
centimetru de ţinta sa. 

»---Hamadi va încerca în noaptea asta să-i ducă 
la Taba Ciu. Pastrati direcția. Grabiti-va ! Vom lăsa 
semne pe unde trecem. Terminat !" 

Negrul ajunsese chiar în spatele sau. Strinse 
genunchii la piept. Prin destindere, îl lovi pe bandit 
drept în ceafă. Acesta căzu peste aparat. 

Făcu numeroase încercări, pina reuşi să scoată 
cu dinții pumnalul lui Tony din teaca prinsă la 
centură. Cu minerul armei în gură, îşi tăie încet, 
încet, legăturile de la picioare şi în cele din urmă îşi 
eliberă şi mîinile. Termină la timp, căci auzul său 
ascuțit prinsese zgomotul imperceptibil produs de 
celălalt individ, care revenea. Rationa fulgerător. 
Trebuia să-i lase în viata. Numai aşa Jenkins, Roy 
şi Kader vor ajunge la Taba Ciu. Acolo îl va putea 
ajuta pe Jenkins. 

Dintr-un salt, dispăru în pădure. 


Silueta masivă a omului se contură clar în lumi- 
nozitatea poienii. 

— Bună seara ! rosti el simplu, în englezeste, cu 
voce joasă şi gravă. Am venit, tată. 

Se apropie de grup. Bătrinul îi ieşi in 
intimpinare : 

— Vă recomand pe Amba, fiul meu. Aceasta e 
domnişoara Ann Breakstone ; dumnealor — domnii 
Geo şi Victor Cornescu. 

Ca şi cînd s-ar fi aflat într-un salon, Amba dădu 
mina cu toții. Abia acum îl văzură mai bine. Era 
voinic şi înalt, de o atît de stranie frumusețe, încît 
miss Breakstone scăpă o exclamatie de uimire. Dar 
nu pentru frumusețea sa. Bărbatul avea o rană la 
cap. Singele îi cursese pe git şi pe piept. 

După aceste amabilitati, în timpul cărora negrul 
păru că nu dă nici o importanță rănii de la cap, 
vorbi călăuza : 

— Domnule Geo, pregăteşte focul. Mincam şi 
după aceea ne vom vedea de drum. Poate sunteți 
nerăbdători să aflați ce am de gînd. E simplu. Va 
trebui să ajungem cu orice pret la Taba Ciu. Vă 
rog ! 

— De acord, aprobă Geo, fără să mai țină seama 
de părerea celorlalți. 


— Va mulțumesc, se înclină batrinul. Amba ne 
va însoți. Acum, însă, iertati-ne cîteva momente. 

Se îndepărtară amindoi. 

— De ce m-ai chemat, tată? întrebă Amba, 
vorbind într-un dialect sudic. 

— Cred că nu voi zări încă o dimineaţă, rosti 
simplu batrinul. 

Fiul nu spuse nimic. Îşi plecă fruntea doar. 

— Îmi cunoşti viata, continuă Hamadi. Lupta 
începută de noi trebuie s-o duceti mai departe. 

— Iti promit, tată, şopti tînărul. 

— Ce vor străinii care ne urmăresc ? trecu la 
altceva călăuza. 

— Comorile de la Taba Ciu. 

— Să-l ajuţi pe domnul Geo să le ducă unde 
trebuie. E un prieten al Africii. Am mare încredere 
în el. Poate le duceti la muzeul din Kumpala, sau la 
Cairo. 

— Am înțeles, tată. 

— Şi vrei să-i laşi să afle unde este templul ? 

— Da. Dar prin dinşii vom îndepărta încă doi 
duşmani de moarte ai negrilor. Roy Oswell, după 
cum ştii, e un rasist cunoscut în tot sudul Africii. 
Din pricina lui au pierit sute de negri. A conclus şi 
grupuri represive, înarmate. Kader, mercenar de 
profesie, ucide alături de el pentru bani. 

De Jenkins nu aminti nimic. 


Scurtul popas, mincarea şi uşoara răcoare a 
nopții le readuse optimismul şi încrederea că vor 
ajunge cu bine la Taba Ciu. 

Luna înălțată pe cer îi învălui într-o molcomă 
văpaie. Din timp în timp, tintarii le mai dădeau de 
furcă. Undeva ţipă o bufnita. Îi răspunse miriitul 
unui animal necunoscut. Caii se apropiară 
instinctiv de foc, picotind, toropiti de oboseală. În 
răstimpuri ciuleau urechile, scurmînd pămîntul. 
Cîteva insecte biziiau pe deasupra focului. 

Într-un tîrziu, bătrînul dădu semnalul de pleca- 
re. 

Se afundară în jungla ecuatorială. Umbrele 
copacilor se înghesuiau unele lingă altele, tot mai 
des, şi curînd îi înghiți bezna. Fata se mai întoarse 
într-o doară, privind în urmă ca şi cînd ar fi vrut să 
se convingă că Amba îi urmează. 

O teamă neînțeleasă — pe care căuta s-o 
înfringă — îşi făcea loc în gindurile lor. Noaptea, 
oboseala şi legănatul în şa îi afundă într-o stare 
vecină somnului. Victor şi Ann au motait îndelung. 
Rareori le ajungea în conştiinţă zgomotele provocate 
de bălăceala prin mocirlă a bietelor patrupede, care 
se scufundau pina la pintece în smircuri. Citeodata 
îi biciuiau fara mila crengile copacilor şi, 
trezindu-se brusc, încercau neplăcute senzaţii. Era 
ca un coşmar cu ochii deschişi, izvorind dintr-o 
stare de spirit confuză, determinată de întîmplările 


zilei. Poate şi lipsa de experiență, cît şi oboseala 
adăuga ceva la această neliniște organică. 

Aşa trecură multe ceasuri. Ann şi Victor n-au 
revenit la realitate decît atunci cînd copitele cailor 
tropotiră ritmic pe un teren pietros. Amindoi 
încercară să vadă unde au ajuns. Urcau un deal 
alb, ciudat de alb. Calcare ? Probabil. Vegetaţia 
săracă le atrase atenţia. Era o adevărată minune că 
jungla nu invadase şi acest deal. Lumina lunii 
turna văluri argintii peste împrejurimi. Ridicătura 
avea ceva foarte simetric în ansamblul ei. Citeva 
trunchiuri goale de copaci rămăseseră înfipte în sol, 
retezate parcă de o mină omenească. 

Victor nu reuşi să-şi domine uimirea. Scoase un 
strigăt de încîntare. Erau coloane, coloane de 
piatră, cioplite după cele mai bune reguli artistice ! 
Înaintau de-a lungul unei străzi căzute în ruină. 
Panta destul de abruptă fusese probabil acoperită 
de praful timpului, dar uraganul o spălase în 
torente. Poate de aceea era aşa de curat acest 
munte alb — de fapt numai un mic deal, rătăcit în 
mijlocul mlaştinii. 

Au ajuns pe un fel de platou dreptunghiular, 
deasupra căruia se înălța forma elipsoidală a unei 
clădiri impunătoare, căzută parțial în ruină. Jos, la 
bază, se căsca o deschizătură largă, înconjurată de 
bolovani informi. 


Pe acolo au pătruns, mai întîi într-un gang, şi 
apoi într-o sală de dimensiuni nedefinite. Ecoul 
produs de copitele cailor pe pardoseala netedă se 
rasfringea ca bătăile unui gong uriaş. 

Aşteptau să se întîmple ceva misterios şi tainic, 
care i-ar fi făcut să tresară uimiti. Nu se petrecu 
însă nimic de acest fel. Hamadi descălecă şi, după o 
vreme, lumina unei torte sfişie întunericul. Caii se 
dădură înapoi, nechezind uşor. 

Flacăra tremurătoare din mina bătrinului ardea 
sub o statuie : un leu dormind cu botul rezemat pe 
labe. Reflexe orbitoare jucau pe corpul său, parcă 
uns cu ulei. Nenumăratele irizatii albastre iti furau 
ochii. Cristal ? Sticlă ? Şi statuia era aşezată pe un 
soclu prismatic, scund, de steatită alba-verzuie, 
întru totul asemănătoare celei descoperite la 
păsările din Zimbabwe.* Cine o sculptase ? Forma, 
minunata expresie a corpului, fineţea cu care erau 
redate cele mai mici detalii demonstra o măiestrie 
rar întilnită. Operă de artă ce se diferenţia original 
fata de tot ce cunoscuseră cercetătorii noştri pina 
atunci în Africa. 

Bratul lui Hamadi cobori încet. Lumina tremură 
prin încăperea cu plafon ruinat. Printre crăpături 


+ Zimbabwe — centru african de cultură străveche, devenit 
celebru prin păsările sculptate din steatită. 


crescuseră ierburi. Pinze groase de păianjen le 
străjuiau. Pereţii erau formați din blocuri de piatră 
albă necimentate. Îi acoperise muschiul încet, 
încet. Din covorul lor decolorat, gălbui, ieşiră 
insecte zburătoare, speriate de lumină. 

— Victor, te rog, lanterna, şopti Geo emoţionat, 
cu o voce aproape străină. 

Şi abia atunci glăsui Hamadi : 

— Acesta e Taba Ciu, ultima mea descoperire. 

Înfipse torta într-un locaş tocit din marginea 
soclului şi se aşeză obosit alături. Capul îi căzu 
greu într-o parte. Pleoapele i se-nchiseră uşor. Un 
curent de aer atinse flacăra tortei. Lumini şi umbre, 
laolaltă — pe bolta în ruină, pe pereţii acoperiți de 
vegetație — îşi schimbau locul din clipă în clipă, 
plutind ireale. Umbra leului sculptat se mişca şi ea 
alături de trupul batrinului. Amba împietrise lîngă 
intrarea în tunelul ce ducea în exterior. Ochii săi 
ficşi străluceau în jocul luminilor. Părea că ascultă 
glasuri neauzite de ceilalți. Ce-i vor fi spunînd de 
era atît de sobru şi de nepătruns ? 

Geo sări de pe cal, îndreptindu-se alarmat spre 
călăuză. Dar mina bătrinului se ridică în aer, 
oprindu-l : 

— Prieteni !... Nu va tulburati. Stringeti-va aici, 
în jurul meu. Vreau să va vorbesc despre 
Simbamuenni. 


— Ce înseamnă Simbamuenni ? întrebă repede 
Ann. 

— „Oraşul-leu", îi răspunse în soapta Victor. 

— O legendă ? continuă fata. 

— Nu ştiu. Să descălecăm. 

Caii s-au strîns unul lingă altul, cu boturile 
plecate. Geo păşi cu evlavie, în virful picioarelor, ca 
şi cînd i-ar fi fost teamă să nu-l supere pe bătrinul 
căzut lingă statuie. Şi ceilalți venira, infiorati 
pentru prima dată, neintelegind nimic. Răgetul 
îndepărtat al unui animal din junglă îşi sparse 
ecoul în jurul lor. Ann Breakstone tresări. 

— Nu-ţi fie teamă, murmură Geo, punindu-i 
mina pe brat. 

Intiia oară de cînd îl cunoscuse, Ann descoperi 
în glasul său o neobişnuită duioşie. 

Asteptau nemiscati. Torta ardea trosnind. Abia 
atunci isi dădură seama că i-a învăluit un vag 
parfum, ametitor — parcă de santal. Geo întinse 
mina, încercînd să curețe statuia de praf. Era 
fascinat de forța artistică a capodoperei cristaline 
ce scăpăra scintei albastre. Dar mina îşi opri 
mişcarea. Leul care dormea fusese sculptat din cel 
mai pur şi mai autentic diamant — un lapislazuli 
gigant ! 

Amba părăsi pentru scurt timp grota. Cînd 
reveni, bătrinul îl întrebă : 

— Ce este, fiul meu ? 


— Nimic, tată. Nimic... 

Si iar tăcere. 

Amba nu spusese însă adevărul. Ştia că pe 
aproape dă tircoale Sarboko sau Tony Porter, sau 
poate chiar Roy. Auzea cum se tirăşte duşmanul, 
apropiindu-se. Va trebui să lupte cu răbdare şi să-i 
prindă. Unul cite unul, ajutindu-l astfel şi pe 
Jenkins. 

Şi nu se înşela. 

Sarboko se tira ca o şopirlă printre pietrele 
ruinelor. Firul radiofonic, uşor şi rezistent, îl legase 
de mijloc. Nu-l împiedica în mişcări. Se opri, 
ascultind cu respirația întreruptă. Nimeni! Ba nu! 
I se păru că aude o foşnitură uşoară la intrarea în 
gangul subteran. Aşteptă îndelung, gindindu-se că 
şeful a fost deştept cînd i-a ordonat să instaleze 
acolo, în apropierea lui Hamadi, un microfon. De 
aceea trebuia să ducă şi firul cu el. Tony îl aştepta 
jos, lingă aparatul de radio. De acolo alt fir ducea în 
pădure, unde ascultau Roy şi Kader. Dar unde să 
instaleze microfonul ? Sus, pe colină, s-ar putea să 
existe niscai crăpături, îşi spuse Sarboko, 
urnindu-se iar. 

Bănuielile sale se adeverira. Crăpăturile adinci 
din plafon lăsau să se strecoare pînă şi lumina. 
Auzi vocile celor de jos, aşa, ca un murmur 
neînțeles. I se făcu frică. Acum ştia că negrul ce 
scăpase din miinile lui Tony era puternic şi 


inteligent ca leul. Se hotări în cele din urmă să lase 
microfonul într-o crăpătură năpădită de buruieni şi 
fire de păianjen. Făcu la repezeală legătura şi 
începu să lase firul în jos. Micul aparat lovi un colt 
de piatră şi lui i se năzări că a produs o năruire 
uriaşă. Îngheţă de spaimă. Dar nu se petrecu 
nimic. Încă puţin şi microfonul va ajunge unde 
trebuie. Numai să nu-l observe cei de jos. Centime- 
tru cu centimetru, firul cobora. Apoi rămase 
nemişcat, confundindu-se cu pietrele din jurul său. 

Victor îşi consultă discret cronometrul şi mare-i 
fu mirarea cînd constată că era ora două. Apoi 
tresări. Torta se stinsese sfiriind. În încăpere se 
facu intuneric. 

Geo aprinse repede lanterna luata de la Victor, 
indreptind lumina ei difuză spre chipul lui Hamadi. 
Batrinul zimbea cu ochii deschisi. 

—Geo, murmură el. Iti aduci aminte de 
vinatoarea noastra de pe malurile lui Limpopo ? 

— Da, batrine, da, raspunse Geo, ingenunchind 
lingă călăuză. 

Presimtiri grele i se strecurau în suflet. Se 
intimplase ceva cu Hamadi, dar el nu avea dreptul 
să intervină cu nimic. 

— Ne-am întîlnit cu turma aceea de bivoli, şi 
unul m-a desfigurat rău... Noroc cu tine. Altfel... 
După vinatoare ţi-am cerut apă. Mi-ai adus-o cu 


palmele de la izvorul din apropiere. Eu nu mă mai 
puteam mişca. 

— Viaţă, tu, Fintinà a bucuriei, treci ca o singu- 
ră zi... „Mi-am irosit ziua în pulberea uscată şi 
fierbinte a drumului. Acum, în răcoarea nopții, bat la 
usa...” 

Batrinul se intrerupse, trecindu-si limba peste 
buzele uscate. Ochii ii luceau, de parca ar fi avut 
febra. Sopti iar : 

— Tu, Nyikang5, lasă-mă să mai sorb o data din 
ulciorul tău ! Sunt ca un pribeag însetat, căci tu ştii 
că sunt un pribeag... 

Tăcu. 

— Victor, şopti Geo. Adu termosul cu apă. 

Acesta se supuse. Geo apropie vasul de buzele 
lui Hamadi, care bău îndelung, revenindu-şi. Se 
sprijini de brațul prietenului său, Geo. 

— Prieteni... dati-mi voie să vă spun prieteni... 

— Suntem prietenii tăi, batrine. Hai, lasă-te în 
brațele mele. Aşa ! 

Tulburată de întîmplare, Ann Breakstone îşi 
muta privirile de la tată la fiu şi pentru nimic în 
lume nu putea înțelege de ce Amba rămăsese la 
intrarea în gang. Semăna cu o statuie de piatră. 


5 Nyikang — în obiceiurile religioase vechi, reprezenta la unele 
triburi din Africa intermediarul dintre om şi zeu. 


— „În înserarea acestei zile nu-s oaspetele nimă- 
nui. Noaptea lungă îmi stă dinainte, şi-s ostenit'... O, 
Rabindranath Tagore, abia acum te-am înţeles, 
murmură bătrinul. Sunt ostenit... ca atunci cînd 
eram copil şi colindam lumea muncind. Tu, Siva, 
nu-mi lua încă suflarea. Nu vreau ! Tu m-ai învățat 
să fiu stăpin pe trupul şi pe sufletul meu. Am să 
vin singur în umbra lui devadaru®. 

Tăcu. Apoi se insufleti iar. 

— M-am întors pe pămîntul străbun. Aveam 34 
de ani. Cunoşteam numeroase limbi străine. 
Comorile culturii universale mi le însuşisem. Peste 
Africa parcă mai zornăiau lanțurile sclavilor tiriti 
pretutindeni. Continentul negru, cunoscut lumii 
prin diamante şi fildeş, aur şi lei, acaju şi elefanți, 
maimuțe şi antilope! Doar jungle şi bogății. Si 
oamenii ? Unde erau fiii tăi vitregiti, pămînt 
străbun ?... Căci din nisip şi humă apărură şi altfel 
de comori, inegalabile prin măreţia artei lor, ruine 
vorbind despre culturi străvechi: Egipt, Etiopia, 
Kanem, Darfur, Bornu, Kafu, Engaruca, 
Mapungubwe si cîte şi mai cîte. Stim acum! 
Suntem la fel cu voi ! Avem poeti şi savanți. Ştim să 
zidim, să sculptăm. Miinile noastre au creat palate 
şi drumuri, canale şi temple. Genii negre au 


6 devadaru — în sanscrită, „copacul zeilor”. 


încrustat în aur şi fildeş capodopere artistice. 
Suntem egalii voştri, prieteni !... 

Hamadi făcu o pauză, ca şi cînd ar fi vrut să se 
smulgă din exaltare. Reluă ceva mai liniştit : 

— Am însoţit de-a lungul timpului multe grupuri 
de cercetători străini. Numeroşi ani însă — ca un 
adevărat pribeag — am bătut drumurile singur. Aşa 
am ajuns şi aici, la Taba Ciu — Muntele Alb. 
Monument ridicat în amintirea unei lupte ? Loc de 
cult religios ? Poate nu vom cunoaşte niciodată 
adevărul. Fenomenul acesta arhitectonic şi artistic 
aparține unor civilizații arhaice. Arta este originală, 
distantindu-se net de tot ceea ce cunoaştem despre 
Africa. Această singură statuie este sculptată 
dintr-un bloc uriaş de diamant. Valoarea ei artistică 
este incomensurabilă, ca de altfel şi materialul din 
care e făcută. Singurul mister pentru mine rămîne 
felul uneltelor întrebuințate pentru şlefuire. Sunt 
sigur că aceasta civilizație s-a restrins pe un 
teritoriu foarte mic. Mai mult decît probabil că 
fenomenul este de asemenea singular. Centrul său 
ipotetic l-am numit Simbamuenni, pornind de la 
simbolul leului. 

Hamadi se întrerupse iar. Vorbea tot mai greu, 
respirind anevoie. Continuă totuşi : 

— Civilizația aparține unor triburi care-au trecut 
pe-aici acum 10.000 sau 15.000 de ani. Poate c-au 
făcut parte din aşa-numita cultură azaniană. 


Batrinul tăcu din nou. 

Gituita de emotie, Ann Breakstone isi dadu 
seama ca se aflau in pragul unei descoperiri unice. 
Vazind că Hamadi tace, nu se putu abtine : 

— Si templul unde se afla ? 

— Templul... murmura călăuza şovăitor. Tem- 
plul aparține Africii, popoarelor ei. Templul se află 
sub apă... 

Un şuierat ascuţit, metalic, venind de deasupra 
lor, îl întrerupse. Victor şi Ann tresăriră. 

— Ce este ? întrebă in şoaptă batrinul. Unde e 
Amba ? 

Abia atunci îşi dădu seama că tinărul negru nu 
se mai afla în încăpere. O vreme au rămas nemiş- 
cati, ascultind tăcerea. Apoi izbucniră cîteva 
impuscaturi. Şi din nou linişte. 

— Dă-mi voie să văd ce s-a întîmplat, vorbi Geo, 
adresîndu-se lui Hamadi. 

În acel moment însă, în grotă intră Amba, 
impingind înaintea sa un om urit, îmbrăcat in 
culori tipatoare, ca un papagal. Individul era tare 
speriat şi tremura. 

— Eşti prost, Sarboko. Te-am auzit cînd umblai 
pe afară, spuse Amba calm, încrucişindu-şi braţele 
pe piept. 

— Radio mers rău, biigui ciudata arătare. 

— Spune tot. Ceilalți nu aud. Microfonul din 
tavan nu mai funcționează. 


— Radio ăsta transmite la alt radio, departe. 
Acolo şef. Eu nu vinovat. Eu... 

— Vă aşteptam. 

— Banditii vrut afle poveste cu Taba Ciu... 

— De ce-ai tras în mine ? 

— Crezut omoară la Sarboko tu... 

E lesne de înțeles că la europeni acest dialog 
produse senzație. Pentru Geo însă, întimplarea 
căpătă alte proporții. Intui rapid complicațiile 
posibile şi-şi dădu seama că descoperirea lui 
Hamadi nu fusese chiar aşa de tăinuită. Se aflau 
deci în primejdie. Mişcă lumina lanternei spre 
individul adus de Amba, încercînd să-şi aducă 
aminte dacă l-a mai văzut undeva. Banditul tresări 
violent. 

— lartë la mine. Eu spui tot. Roy, mare şef, 
plătit la mine. 

— Minti, Sarboko ! 

Geo avea gangul în fata. I se păru că distinge o 
siluetă ce se strecura de-a lungul zidului, 
apropiindu-se. Zări parcă şi o centură sclipitoare. 
Stinse lanterna, strigînd : 

— Atenţie, Amba ! Pericol ! 

La strigătul lui Geo, negrul se aruncă la pămînt. 
Auzi şuieratul gloantelor pe deasupra capului său. 

Trupul lui Sarboko alunecă lingă dinsul. Intui că 
banditul fusese împuşcat. 


Din cîteva mişcări ajunse aproape de intrarea în 
gang. Văzu prin întuneric o siluetă cu brațul întins, 
lipită de zid. Pistolul fumega încă. Sări ca un arc, 
lovind braţul necunoscutului. Arma se rostogoli pe 
pietre. Individul se întoarse, izbindu-l pe negru sub 
bărbie. Amba se clătină. Suficient pentru Tony 
Porter ca să fugă. Celălalt alergă dupa dinsul. 

Pînă în pădure nu reuşi să-l ajungă. În timp ce 
ocolea cîțiva arbori, primi o lovitură grea în cap. 
Durerea îi smulse un geamăt. Ştia că sunt mai 
mulți. N-avea nici o şansă de reuşită. Se prefăcu 
doborit şi căzu la pămînt, închizind ochii. Auzi 
unele şoapte, apoi vocea lui Roy Oswell : 

— Tony, esti genial ! Ai o sută de dolar. Colosul a 
căzut în cursă. 


Geo aşteptă mai multe minute. Neauzind nimic, 
il aşeză cu grijă pe Hamadi lîngă soclu. Aluneca pur 
şi simplu pina la cai, iar de acolo ajunse la gura 
coridorului. Ascultă încordat. Linişte. Abia atunci 
aprinse lanterna. Jos, printre pietre, zăcea trupul 
lui Sarboko. Îl întoarse cu fata spre el. Era mort. 
Glontele îi găurise ceafa. 

Ann Breakstone nu-şi revenise încă. Statea 
ascunsă după statuie, neîndrăznind să se mişte. 
Victor, cu puşca in miini, privea atent in toate 
părțile, gata să intervină. Deşi atacul se petrecuse 


fulgerător, îşi păstra calmul. Pe Geo îl impresionă 
plăcut atitudinea lui. 

— Ce zici de nostimada asta ? întrebă el. 

— Nemernicii ! replică Victor. 

— la vino să-l ducem pe Sarboko ceva mai la 
întuneric. Miss Breakstone e prea sensibilă ! 

Fata îl auzi. leşi ruşinată de după soclu. 
Batrinul gemu încetişor. Amintindu-si de blana 
leului vinat de Hamadi, ea alergă la cal şi o scoase 
din coburul umflat peste măsură. Se întoarse, 
aşeză blana pe nişte pietre netede şi, cu nespus de 
multe precautii, reuşi să-l aşeze deasupra pe 
bolnav. Trebuia să scoată şi un pled cu care să-l 
învelească. Dar bătrinul deschise ochii, chemind-o 
lingă el. 

— Miss Ann, să nu i se-ntimple ceva lui Amba. 

Efortul îi slei puterile. Leşină. Tocmai atunci se 
apropie şi Geo. Ceru revolverul de la Ann — căci el 
n-avea decit carabină şi, înainte de a pleca, i se 
adresă lui Victor : 

— Acum cunoşti drumul. Cobori după mine, la 
citeva minute. Miss, rămii pe loc. Sper că ştii să 
tragi cu puşca. Stai cu lanterna stinsă. Încearcă 
să-i dai lui Hamadi ceva întăritoare. Şi multă apă. 
Spune-i c-am plecat după Amba. 

— Drum bun, băieți ! răspunse curajos fata. 

Dar Geo dispăruse. Victor îl urmă în curînd. 

Ce se întimplase oare cu fiul lui Hamadi ? 


— Şefule, am brațul zdrobit. Are o forță de bivol. 
Mare minune că nu m-a dat gata... Tony gemu. 

— Şi Sarboko ? 

— L-am trimis să sperie cu mutra lui toți dracii 
din infern. 

— Vezi să nu faci o cangrenă, se auzi şi glasul 
lui Kader. Te cureti sigur şi fără dureri. 

Încheie această încurajare cu o serie de înjură- 
turi lungi, adresate negrilor din întreaga lume. 

— Barbă-Roşie, zise, Roy. Pina la luminiş va 
trebui să-l duci în spinare. 

— Şefule, să-ncerc. 

Uriaşul Kader reuşi într-adevăr să-l ducă pe 
Amba pina in luminisul unde-si instalaseră tabăra 
provizorie. Negrul urmărise cu ochii intredeschisi 
drumul parcurs. 

Ajuns acolo, fu legat zdravăn. Jenkins, care-l 
aşteptase, nu păru de loc surprins de această 
stranie revedere cu Amba. 

— Cînd şi-o reveni, Kader, treci la treabă. In cel 
mult o oră trebuie să aflăm unde este ascuns 
templul. Sub apă, sub apă, dar lacul Albert e 
mărişor. 

— Am eu mijloace care nu dau greş. 

— Credeţi că ştie ? interveni Jenkins, încercînd 
timid să-l salveze pe negru de la tortură. 


— Va trebui să-şi aducă aminte, bombăni Roy. 
Ai grijă de el, Jenkins. 

Barbă-Roşie amuti. Tony Porter gemu pe unde- 
va, aproape. 

Văpaia argintie a lunii pătrundea palidă printre 
arborii deşi. Mohoriti, Roy şi Kader trebăluiau ceva 
pe lingă aparatul de radio. Tony încerca să-şi 
bandajeze mina  schilodită. Jenkins, nemişcat, 
arunca priviri furişe spre trupul lui Amba, ce părea 
că nu-şi mai revine. 

— Şefule, răsună deodată glasul lui Porter. Eu 
tot mă curat. Osul mi-e sfarimat complet. Vreau să 
te întreb ceva. 

— Nu mai cobi, spuse Kader. 

— Gura, Barbă-Roşie ! strigă Oswell, devenind 
atent. Prea liniştit răsunase glasul lui Porter, 
primejdios de liniştit. Şi adăugă : Te ascult, Tony. 

— De ce i-ai trimis pe Wallshops, Nik şi Joe să 
mă spioneze ? 

— Te interesează ? ripostă Roy, stapinindu-se. 

— M-ar interesa. Ca să nu fiu plictisit, i-am 
trimis pe lumea cealaltă. 

Şeful ezită cîteva clipe. N-avea rost să-l mintă. 
Mai ales că-n orice moment s-ar fi putut trezi cu un 
glonț in cap. 

— Mi-a fost frică să nu-mi tragi vreo cacialma. 

Cine ştie unde se ajungea cu discuţia, dacă nu-i 
întrerupeau nişte zgomote ciudate. Banditii se 


întorseseră în acelaşi timp. Jenkins nu mai era în 
picioare ! Căzuse peste trupul negrului. Cine-l 
lovise ? Cuprinşi de panică, se aruncara la pămînt, 
reuşind totuşi să-şi scoată pistoalele. 

Porter zărise însă umbra bărbatului ce se stre- 
cura după trunchiul unui copac. Descărcă în 
direcția aceea toate gloantele din încărcător. Deşi 
era rănit, începu să se tiriie spre Roy si Kader. 

— Ar trebui să fugim în pădure, şopti Kader. 
N-are nici un rost să riscăm. 

— Şi negrul ? izbucni Roy. 

— Dă-l dracului, icni uriaşul. 

— Dobitocule ! Locul templului cum îl aflăm ? Să 
ne retragem printre copaci. Ocolim şi le cădem în 
spate. 

Amindoi se tirira încet, dispărind printre ierburi. 

Tony avea ochiul ager. Observă tactica celor doi 
şi hotări să îi acopere. Zări în dreapta umbra lui 
Geo, care căuta să se-apropie cu pusca in miini. Se 
ridică puţin, tinti scurt... Dar altcineva îl împiedică. 
O împuşcătură şi Porter căzu la pămînt pentru 
totdeauna. Glontul îi nimerise între ochi. 

Se aşternu o linişte grea. Sub privirile uimite ale 
lui Victor, Amba se ridică de lingă Jenkins şi 
dispăru ca un şarpe în hățişul pădurii. Îl găsi 
repede pe Geo. Şopti : 

— Jenkins, albul pe care l-aţi lovit adineauri ne 
e prieten. El mi-a tăiat legăturile. 


— Ce facem ? 

— Tata e pe moarte. Trebuie să fim lîngă dinsul. 

— Şi amicul tău, Jenkins ? 

— Va rămîne cu ăştia. Mai bine zis va pleca pe 
urmele lor. Ne vor ataca. Acum, sau altădată. 
Jenkins ne va ajuta. 

— Bine, rosti Geo. Repede, la batrin. 

Alergau toți trei prin junglă, cînd, fără veste, 
negrul se opri şi rămase nemişcat. Fruntea i se 
aplecă încet, încet. 

— A murit, şopti el. Prea tirziu. 

Murmură apoi ceva, înţeles doar de dinsul. 
Mijeau zorile. Lumina tulbure năvălea de pretutin- 
deni. 

Papagalii galagiosi filfiiau pe deasupra lor. De- 
parte, ţipă scurt un florican. 

Ann Breakstone aştepta lîngă trupul celui ce 
fusese Hamadi. Îi aşternuse pe chip o batistă. 
Moartea batrinului o tulburase profund. Sta 
dreaptă, cu chipul grav şi aspru. Caii loveau din 
copite nechezind. Le era foame şi sete. 

Amba se apropie de trupul tatălui său. Îngenun- 
che. Îi luă mina de pe piept, sarutindu-i-o. Dădu 
deoparte batista ce-i acoperea chipul, privindu-l 
îndelung. 

Geo făcu un semn lui Victor şi fetei. Părăsiră 
grota. 


Hamadi fu înmormîntat chiar sub soclul statuii. 
Citeva ceasuri s-a căznit Geo să scrijeleze cu virful 
unui briceag următorul text: „Aici zace Hamadi, 
fiul Africii”. 

Au plecat tacuti, luînd cu ei statuia leului. Amba 
privea mereu în urmă. Cind ajunseră destul de 
departe, Ann se adresă lui Geo : 

— Înainte de a muri, mi-a vorbit de o mică insu- 
lă. S-ar afla pe malul ugandez. Cinci kilometri de 
coastă. 

— Templul ? 

— Da. 

Calul lui Hamadi mergea alături de dinşii. Pe 
şaua goală, mîna lui Amba prinsese un uriaş 
buchet de flori. Flori de toate culorile, culese din 
junglă. 


TEMPLUL SCUFUNDAT 


Deşi gata să apună, soarele dogorea ca vatra 
încinsă a unui furnal. Victor îşi şterse fruntea, 
răsuflind greu. Aerul fierbinte îi ardea nările cu 
fiece respiraţie. Căută adăpost în pădurea tropicală, 
dar atmosfera ei umedă, inabusitoare il goni 
imediat înapoi. Miss Breakstone, impasibilă ca de 


obicei, făcea plajă, întinsă pe hainele aşezate în 
iarbă. 

Lacul Albert, cu desăvirşire liniştit, scinteia ca o 
imensă oglindă. Cam la vreo cinci kilometri de mal, 
cîteva stinci aride ieşeau la suprafață ca nişte colti, 
formînd o insulă. Acolo, după ipotezele lor, se afla 
hornul vulcanic în care fusese construit templul 
scufundat. În zare se profila şters, mai mult bănuit, 
țărmul opus al lacului, din statul Congo. 

Tînărul îşi aruncă din mers cascheta, apoi isi 
scoase hainele ude de transpiratie şi se aruncă 
imediat în apă. Undeva, mai departe, un aligator 
dormita pe pietrele încinse. Victor încercă să se 
scufunde, fără să ajungă totuşi la fund, apoi se 
ridică răsuflind zgomotos. Crocodilul deschise ochii 
surprins şi începu să înainteze încet către lac. 
Aerul fremăta de strigătele bibilicilor şi tucanilor, de 
chemarea floricanului, a becatei şi a cocoşului de 
munte. Cirduri de ibişi, rate şi pescăruşi trecura pe 
deasupra, ca un nor. O broască țestoasă alunecă pe 
lingă Victor, zgiriindu-i coapsele pina la singe. 

În acel moment, pe direcția insulei, apa se învol- 
bură la cîteva sute de metri şi un obiect prelung 
scînteie orbitor în lumină. Tinărul scoase un strigăt 
şi porni înot într-acolo. Nu se înşelase. Două 
corpuri agile se apropiau de mal cu maximum de 
viteză. Se intilnira : Geo si Amba, purtind costume- 
le de scufundători autonomi, cu cite două butelii in 


spate şi cu masca pe față, nu puteau vorbi nimic, 
dar băiatul văzu în plasele lor purtate la centură 
cuțite şi dalti de diamant. Negrul ducea in mînă un 
fel de virf de lance scurtă, din acelaşi material. 

Aşadar reuşiseră ! Tînărul făcu o săritură de 
veritabil delfin şi strigă cit îl tinea gura : 

— Ann! Au găsit! 

Breakstone se ivi îndată pe marginea falezei şi 
flutură mina. 

Aproape de țărm, dădură peste crocodilul ce-l 
pîndise pe Victor. Amba îl observă primul. Îi atinse 
pe ceilalți doi, dindu-le de ştire. Se oprira cu toţii; 
românul, curios sa vadă lupta, trase un git bun de 
aer şi se afundă sub apă. Într-adevăr, aligatorul se 
pregătea de asalt. Amba îşi strinse picioarele sub el, 
gata să contraatace. Tişniră amindoi în aceeaşi 
clipă. Botul lung se deschise fulgerător şi clămpăni 
scurt, înşfăcînd capătul lancei. Dar imediat răsună 
un trosnet, farime de dinți se împrăştiară ca nişte 
mărgele şi crocodilul ştirb o rupse la fugă, 
înspăimîntat. Cornescu pufni in ris, golindu-şi 
plămiînii de aer. 

Ajunşi pe mal, Geo şi negrul se descotorosiră de 
măşti. Apoi se avintară in sus pe potecă, incit 
Victor abia se mai ţinea după ei. În sfirşit, miss Ann 
le ieşi înainte. Îi întinseră plasele. Amba înfipse 
lancea în pămînt şi se aşeză lingă ea istovit. Gifiiau 
după atita efort. 


— Stati s-o iau de la capăt ! zise Geo. Doar să ne 
tragem sufletul... 

Breakstone şi Victor, în genunchi, scoteau obiec- 
tele culese din templu. Cutite, dalti, topoare cioplite 
grosolan în cristalul dur, aruncînd cascade de raze. 

— Să facem o revizie ! exclamă americana, ce-şi 
păstrase sîngele rece. Care sunt cele mai mari 
diamante cunoscute în lume ? 

Geo închise ochii şi răspunse pe nerăsuflate, ca 
un elev sîrguincios : 

— ,Koh-I-Noor" — 106 carate, ,Florentinul" — 
140, „Orlov' — 194, „Marele Mogul" — 780, 
„Excelsior" — 972 si ,Cullinan" — 3025. 

— Acest cuţit singur are aproximativ 3000 de 
carate ! îl întrerupse Ann. Mda! Se pare că am 
făcut o descoperire interesantă... 

Victor oftă, deznădăjduit şi furios totodată. 

— The Darkest Africa ! strigă el, lovind inciudat 
cu pumnul în iarbă. Popoare fără istorie, nu ? lată 
Africa neagră ! 

— Izbitoare asemănări cu paleoliticele „unelte de 
prund" descoperite... unde ? continua Breakstone 
flegmatică. 

—... La Oldway, in Tanganyika si la Kafu, în 
Uganda ! răspunse Amba. 

— Vechimea lor ? 

— Circa 600.000 de ani! completă Geo prompt, 
dupa care holba ochii, uluit de impasibilitatea fetei. 


Nu te uita aşa la mine, stimată miss !... Nu le dau 
mai mult de 15.000 de ani. Cutitul cel mic are 
miner de fildes. 

— Tehnica prelucrării diamantului seamănă cu 
cea a prelucrării silexului în paleolitic — cioplituri 
rudimentare ! constată Victor, jenat de tăcerea fetei 
şi dorind să spună şi el ceva. 

— Explicabil ! zise Amba. Cum altfel să dai 
formele dorite celui mai dur dintre cristale ? De 
altminteri acolo, sub lac, e un templu întreg cu 
statui. 

— Aşa e, nu ne-ati povestit! sări Ann, cu o 
curiozitate prost mascată. 

— Lei, miss. Îndeosebi lei. În cele mai diverse 
poziții. Materialul ? Safir, rubin, diamant, topaz. 
Pardoseala peşterii şi pereţii: sunt îmbrăcate în 
frumosul bazalt prismatic, de un albastru profund, 
care s-a descoperit şi la Nan Matal, în Caroline. 

— Şi ce presupui despre templu ? 

— Legătura directă cu templele Zeului-Leu de la 
Merce. Batrinul Hamadi avea dreptate. Se pare ca 
aici a existat o zona de cultură străveche, 
cuprinzind Tanganyika, Uganda, Sudanul — unde 
se află Merce — întinzindu-se pina în Egipt. 
Continuă civilizația începută cu „uneltele de 
prund", situindu-se strălucit alături de marile 
centre create de o altă civilizaţie, cea azaniană, care 
se întinde din văile sudice ale Etiopiei pînă la 


înaltele ziduri din Zimbabwe şi mormintele pline de 
aur din Mapungubwe. 

Geo se întrerupse. Amurgul scurt, tropical făcu- 
se loc nopții. Un nor de insecte biziiau în jurul lor, 
asaltindu-i. 

— Să aprindem focul ! zise Amba si se ridică. Ma 
ajutaţi ? 

Miss Breakstone îşi îmbrăcă hainele lingă care 
şezuse şi dispăru cu negrul în junglă, după 
vreascuri. 

— Abia acum înțelegem, dragă Victor, de ce 
Hamadi ne-a rugat să luăm cu noi aceste două 
costume Cousteau-Gagnan, murmură Geo, visător 
şi trist în acelaşi timp. 

Victor se gindea însă la altceva. 

— Da. răspunse el automat. Cred că va trebui să 
scriu toată întîmplarea. Îmi dai voie ? 

— Mă rog, dar fără exagerări. 

— Măcar aşa să mai ucid din complexele astea 
de inferioritate ce le am lîngă voi. 

— Ai rămas la fel de novice, şopti Geo, duios. 


Focul se stinsese de mult ; doar tăciunii albeau 
amortiti în noaptea sonoră şi caldă. Luna răsărise 
şi ea, luminind împrejurimile. Amba sta de veghe, 
tolănit în iarbă. 


În apropierea taberei, în umbra unor hăţişuri, se 
oprise un om. Scruta atent tabăra. Îl zări pe negru 
şi porni spre dinsul. 

Observindu-l, Amba se ridică în picioare. Barba- 
tul îi făcu semne cu mina să nu se alarmeze şi cînd 
se apropie negrul îl recunoscu pe Jenkins. 

— Noroc, Amba, salută în şoaptă noul venit. 

— Vă salut, domnule Jenkins, îi răspunse acesta 
bucuros, intinzindu-i mîna. Ce v-a adus pe la noi? 
Cum ne-ati dat de urmă ? 

— Roy v-a descoperit de cîteva zile. Tabăra noas- 
tra se află destul de aproape. Oswell a primit 
ajutoare în oameni şi materiale în urma unor 
convorbiri radiofonice. I s-au adus şi două costume 
autonome pentru cercetări submarine. Le-a şi 
probat, descoperind intrarea în templu. 

— Aşteptam din oră în oră să se intimple asa 
ceva, domnule Jenkins, murmură Amba. Vă 
mulțumim că ne-ati adus la cunoştinţă. 

— Chiar în acest moment Roy şi Kader sunt sub 
apă. Poate că au pătruns la tezaur. Eu am fost 
lăsat de pază cu o barcă. 

— Cred că ar fi cazul să actionam. Să-l trezesc 
pe domnul Geo. 

— Nu, şopti hotărît Jenkins. Am un alt plan si te 
rog să mă ajuţi să-l duc pina la capăt. 

Era o atît de stranie hotarire în vocea albului, că 
Amba tresări. 


— Să-mi imprumutati unul dintre costumele 
voastre pentru scufundare. Dar repede, căci timpul 
trece şi Roy Oswell poate reveni la suprafață. 

— Vreti să va duceti singur ? 

— Da, singur, răspunse Jenkins, după o pauză, 
urmărind reacțiile negrului. A sosit timpul să 
termin cu acest ticălos. 

Amba tăcu pentru cîteva clipe. Medită. Răzbuna- 
re ? Pentru ce n-o făcuse pina acum ? Ştia însă că 
se poate bizui pe Jenkins. Era destul. De aceea 
încheie discuția : 

— Bine. Îl veţi primi. 

Ceilalți dormeau profund. Amba luă un costum, 
cu două butelii de oxigen. 

Cînd albul dispăru cu barca în umbra insulei, 
tinărul negru se echipă cu costumul rămas de 
rezervă. Intră în apă, porni înot pe urmele lui 
Jenkins. Nu înainte, de a-l trezi pe Geo, căruia îi 
raportă noua întîmplare şi hotărîrea ce-o luase. 


Roy Oswell făcea parte din acea categorie de 
oameni care dacă nu văd nu cred. Altceva era 
pentru dinsul să se convingă chiar pe teren de 
adevărata situaţie, urmînd să ajungă la o concluzie. 
În special pentru a şti cum să acţioneze pe viitor. 
Aşa au ajuns la incursiunea din acea noapte. 


Roy era însoțit de Kader. Jenkins trebuia să 
rămină la suprafață, de pază, în barca ce-i adusese 
pina acolo. 

Cei doi dispuneau de obişnuitul costum 
Cousteau-Gagnan : cască, manusi, labele lungi şi 
elastice, lanterna şi, de brat, prins cite un aparat 
pentru măsurat adîncimea apei. În plus, Kader îşi 
luase o plasă, sperind că se va întoarce cu un leu 
de diamant! Ciştigau adincime înaintind de-a 
lungul unei pante, îngrămădire haotică de bolovani, 
rostogoliti parcă dintr-un zid uriaş de odinioară. 


Peste năruirile vulcanice — căci lacul Albert s-a 
format cîndva, în urma unor fenomene seismice de 
prăbuşire — plutea bezna. Desigur că imaginile 


erau limitate de luminile lanternelor, şi, cînd apa se 
adînci, ele dispărură complet. Îi înconjură noaptea 
adîncului.  Întilniră grupuri de organisme in 
mişcare, sau cite un peste ce trecea încet, bijbiind 
parcă prin întuneric. Dar totul rămînea mereu în 
urmă. Curind ajunseră la 35 de metri adincime. 
Prima rază alunecă în lungul peretelui, 
pipăindu-l. Apoi alta şi încă una. Pe o distanță de 
cîțiva metri, bezna se retrase total. Acolo, sub limita 
superioară a prăbuşirii se ivi un prag de piatră, ale 
cărui povirnisuri se estompau în clarobscurul 
înconjurător. Inaintau prudenti. Pe neaşteptate, in 
fața lor apăru o arcadă masivă, întunecata. Pe sub 
ea au pătruns într-o grotă cu pereți largi, slefuiti. 


Apa limpede lăsa lumina să pătrundă pina departe. 
Au descoperit un gang. După ce l-au străbătut, 
s-au trezit înaintea unei deschideri cu o poartă, 
sprijinită lateral de blocuri prelungi şi subțiri. Mai 
departe, altă grotă. Semăna cu o sală uriaşă, ai 
cărei pereți netezi rasfringeau lumina in jocuri 
strălucitoare de oglinzi albastre. Şi peste tot — 
aşezate parcă după un plan bine stabilit — statui 
de animale din fauna specifică Africii : lei, antilope, 
maimuțe. Sculpturile le reprezentau in cele mai 
diverse poziții. Majoritatea capodoperelor erau 
închinate însă leului, simbol al puterii şi măreției. 

Lumina alerga de la o statuie la alta, nascind 
explozii de sclipiri multicolore : roşii, verzi, galbene, 
albastre... Altele, mereu altele, ca în jocurile unor 
artificii. Erau pietre prețioase, slefuite de 
indeminatice miini anonime, comori ce-ar fi zăpăcit 
şi mintea celui mai echilibrat dintre oameni. 

Roy inota de colo-colo, pipăind cristalele dure, ca 
şi cum ar fi vrut să se convingă de această realitate 
halucinantă. Kader ţinea cu tot dinadinsul să 
smulgă una din aceste bijuterii de pe soclul ei 
scund. 

Cînd Oswell îşi mai reveni, trecuseră peste două 
ore. Blestemînd în minte mişcările seismice de 
odinioară, din pricina cărora templul ajunsese sub 
apă — aventurierul îşi ridică prima problema: era 
sau nu timpul să se debaraseze de grupul celor- 


lalți ? Cel dintii va trebui să fie ucis Amba, fiind 
foarte periculos. Românii şi americana nu contau. 
Victime sigure. Ce se făcea însă cu boul ăsta de 
Kader? Precis că va avea pretenţii mari. In 
definitiv, pînă la socotelile finale, îi va putea da un 
preţios ajutor. Cit despre Jenkins ?... Pe Roy, mai, 
mai că-l pufni risul. Idiotul era ca şi mort. O să-i 
spună lui Kader să-i facă de petrecanie. Un imbecil 
mai puţin. 

Între timp Roy Oswell înotase de colo-colo, bez- 
metic. Bogăţiile din jurul său trebuiau scoase la 
lumina zilei pe drumul cel mai scurt. Trebuia să 
cerceteze din nou gangul prin care intraseră. Poate 
exista şi o altă cale. Aruncă doar cîteva priviri 
uriaşului ce trebăluia încă pe lingă statuia de 
diamant, şi se îndreptă spre ieşire. 

Nu străbătuse nici 20 de metri, cînd fu obligat să 
se oprească. Stinse lanterna. Înaintea sa, prin apa 
limpede, înota un scufundător străin. Fasciculul 
îngust al lanternei se oprea tot mai des pe pereţii 
pietroşi ai gangului. Cine putea fi ? Îi zări şi trupul : 
alb. Templul nu fusese descoperit decît de dinsii şi 
de... Deci unul dintre români. Dar care? Şi ce 
căuta în miezul nopţii sub apă ? Ciudat ! Idiotul de 
Jenkins nu-l observase ? Poftim! În loc să se 
îndrepte spre sala templului, face cale întoarsă. 

Roy Oswell se mai întrebă dacă fusese zărit sau 
nu. Prilejul ce i se oferea era tentant. Ar fi scăpat în 


felul acesta de un individ ce-i încurca socotelile. 
Mai rămîneau trei. Se hotărî să-l urmărească. Inota 
de-a lungul peretelui, atent să nu-l piardă din ochi 
pe cel din față. Curînd părăseau tunelul. În jurul 
lor plutea o lumină difuză. Razele lunii căzute în 
adincuri. 

Normal ar fi fost ca acel necunoscut să se în- 
drepte direct spre suprafață. Procedă însă invers. 
Se scufundă şi mai mult, oprindu-se din cînd în 
cînd pentru a cerceta parcă peretele inform, 
acoperit de ierburi şi scoici. Roy înotă chiar 
deasupra lui, intentionind să se apropie şi să-l 
atace. Mina i se încleştă pe minerul cutitului de 
vinatoare. Cobori tot mai prudent, cu ochii fixati pe 
rezervoarele prelungi, de oxigen, din spatele 
celuilalt. 

Brusc, se făcu întuneric. Individul stinsese 
lanterna. 

Roy tresări, surprins. Ezită o clipă. Numai una. 
În secunda următoare, cu maximum de efort, tisni 
în jos. Dar trupul prăzii sale nu-l intilni. Continua 
să se afunde. Atunci, fulgeră iar lumina lanternei şi 
două braţe de fier i se încolăciră în jurul bustului, 
imobilizindu-l. Se zvircoli cu putere, eliberindu-si 
mina in care tinea cutitul. Lovi cu sete. Cutitul 
trecu prin apă fără sa întilnească ceva. Si iar 
întuneric. Bratul adversarului său alunecă spre git, 
în timp ce încheietura miinii ii fu imobilizată ca 


într-un cleşte. Se abtinu să nu strige de durere. 
Dar clestele se răsucea încet şi trebui să dea 
drumul armei. Apoi simți că se înăbuşă. Tubul de 
aer care ducea la butelie fusese răsucit, sau strins. 
Dădu din miini, dezordonat, se răsuci. Degeaba, 
Roy observă că este împins spre suprafață. Îşi 
pierduse aproape cunoştinţa, cînd îi năvăli în gură 
oxigen. Inspiră adînc, crezind că se inseala. Pina să 
se dumirească mai bine, îl orbi o lumină stridentă, 
dureroasă, care-l obligă să închidă ochii. Auzi nişte 
voci îndepărtate. Ştiu că au ajuns deasupra apei. 
Ar fi vrut să mai lupte. Nu mai avu timp. O mina 
străină îi smulse masca de pe obraz. 

— Urcaţi în barcă, domnule Roy. Cred ca ati 
obosit ! Vocea îi păru cunoscută. Oswell deschise 
ochii : lîngă dinsii se afla într-adevăr o barca. În ea, 
o femeie şi doi bărbați. Văzu ţeava carabinei grele 
îndreptată spre capul său. Românii şi Ann 
Breakstone ! 

Atunci cine-l atacase sub apă? Se întoarse 
fulgerător. 

— Nu te mira, domnule Roy ! Eu sunt. Idiotul de 
Jenkins ! 

Acesta aprinse lanterna luminîndu-şi chipul 
încruntat şi aspru. 

Perplex, Roy Oswell nu ştiu cum a ajuns în 
barcă. Nu simți cînd fu legat zdravăn de miini şi de 
picioare. Învins, căzu într-o stare de apatie. 


— Dar ce-i asta ? şopti Victor. 

— Stincile tremură parcă. Ba nu! Se scufundă ! 
strigă Ann Breakstone. 

— Pe Amba nu l-aţi zărit, domnule Jenkins ? 
întrebă Geo. 

— Trebuie să-l aşteptăm, atunci, spuse Jenkins, 
fără să se mire că negrul venise să-l ajute. 

Din adincuri urca pînă la ei huruitul surd al 
bolovanilor uriasi, rostogolindu-se unul peste 
altul... Insula dispăru lent sub apă. 

Sosi şi Amba. Urcă în barcă. 

— Din toate părțile stîncile s-au năruit peste 
templu, şopti el. Poate l-au distrus complet. Nu 
mi-am putut da seama. De Kader nici urmă. Dacă a 
încercat să fure o statuie, a declanşat sistemul de 
siguranţă al templului. 

— Ce vrei să spui ? întrebă Geo. 

— De aceea v-am rugat ieri să nu vă atingeti de 
nimic, murmură negrul în loc de răspuns. Preoţii 
cunoşteau valoarea acestui tezaur. Şi-au luat 
anumite măsuri de apărare. Va trebui să anuntam 
guvernul ugandez să continue cercetările. 

Apoi, în tăcere, au acostat şi cealaltă barcă, ce 
plutea ca o umbră pe ape. Ajunseră la mal şi legară 
bărcile de tarusii infipti în pămînt. Cu o forță 
surprinzătoare pentru corpul lui ciolănos, Jenkins 
îl ridică pe Roy şi-l duse prin apă pînă la peticul 
îngust de nisip, unde-l trinti fără menajamente. 


— Domnilor, spuse deodată Amba, cu o hotărire 
ce nu admitea replică, asteptati-ma aici. Avem de 
îndeplinit o datorie. 

Dispăru agil pe cărarea abruptă, şi nu peste 
mult timp albii îl văzură pe creasta înaltă a 
platoului, agitind o făclie improvizată. 

Lumina i se răsfringea în ochi, unduia ca apa 
de-a lungul muschilor săi puternici. Aproape 
imediat, de undeva, de la mare distanță, îi răspun- 
seră alte făclii şi o sumedenie de luminite se 
aprinseră pe loc, aidoma unor constelații ciudate. 

— Ce-i asta ? întrebă miss Breakstone. 

— Nu înțeleg ! murmură Jenkins, întunecat. 

Oswell se zbătu în legături, fără o vorbă. 

— Vă cer puţină răbdare, zise Amba, revenind 
lingă dinşii. Domnule Jenkins, vă rog să-mi iertati 
această surpriză. Am condus pe urmele dumnea- 
voastră un grup de războinici din tribul lui 
Moaroro. 

— Cu scopul ? 

— Judecarea ucigaşului e dreptul întregului trib. 
Nu uitaţi că Tassili a fost o fiică a Africii. Şi-apoi, o 
dată cu dinsa au pierit sute de negri. 

Amba vorbea rar, neînduplecat. 

— Dar bine, interveni Victor, de ce nu l-aţi prins 
pe Roy Oswell cu ajutorul războinicilor ? Era infinit 
mai uşor. 


— Nu, prietene ! făcu Jenkins grav. Nu-i cunoşti 
pe africani. Mi-au lăsat mie satisfacția asta. Şi 
intorcindu-se spre Roy: Tassili, cintareata neagră, 
mi-a fost soție. Ati ucis-o împreună cu micul 
Mungo, singurul meu copil. Ati distrus sate, au 
pierit în acelaşi timp mulți negri nevinovaţi. De 
aceea v-am urmărit pas cu pas. Trebuia să vă 
demasc printr-o luptă dreaptă, nu ucigindu-va pe 
la spate, ca un laş. 

— E datoria singelui, domnule ! explică Amba 
mîndru. Cînd un nemernic iti ucide o rudă, eşti 
obligat să te răzbuni singur. Aşa spune legea 
tribului. Numai că, domnule Jenkins, răzbunarea 
dumneavoastră trebuie să se oprească aici. 

— Înţeleg, Amba! îşi plecă Jenkins capul cu 
demnitate. Înţeleg şi vă mulțumesc. 

Zece pirogi se apropiară ca nişte umbre de țărm. 
Faclele pilpiiau în prova lor, iar vislaşii, acoperiți de 
sudoare, îşi întoarseră fețele încremenite către albi. 
Apoi una dintre bărci acostă, ocupanţii ei o 
părăsiră cu mişcări cumpătate şi, clipocind prin 
apa uleioasă, ieşiră pe plajă. 

— Nu! racni Oswell, cu ochii dilatati. Domnilor. 
Nu se poate să mă parasiti ! Sunteţi albi !... Sunteţi 
albi ! 

Jenkins îşi încrucişă braţele la piept şi surise. 

În aceeaşi tăcere de moarte, războinicii îl ridicară 
pe Roy şi-l aşezară cu grijă în pirogă. Dintr-o barcă 


învecinată răsunau înjurături şi atunci americana 
şi românii, uimiti, desluşiră acolo trupurile cîtorva 
europeni ingramaditi unul peste altul. 

— Da! exclamă Amba satisfăcut. Ajutoarele 
domnului Oswell. Au participat la incendierea 
satelor. 

Cu lovituri ritmice de lopeti, pirogile se indepar- 
tară, înşiruindu-se una după alta. Acest singur 
zgomot, al vislelor, vibra în aer — un susur liniştit, 
ca şi cum încleştarea dramatică a oamenilor ar fi 
fost o închipuire. Ann Breakstone se înfioră, 
pătrunsă de frig. 

— Asta e tot! răsuflă Amba. E timpul să ne 
vedem de treburi. Domnule Geo, vă aşteptăm 
hotăririle. 

Arheologul tresări şi-şi trecu mîinile de-a lungul 
feței. 

— Da... Să mergem... Să mergem în tabără. 
Domnule Jenkins, primeşte să fii oaspetele nostru ! 


Pădurea striga. Zbura, alerga sub lumina lunii. 
Fosnete si scinteieri nedeslusite se strecurau între 
trunchiuri. Pămînt străbun ! Ce loc, pe întinderea 
ta uriaşă, nu tăinuieşte vestigii de milenară 
cultură ? Cînd oare s-a simţit singur vreun călător 
strabatindu-te ? Si cui nu i-au apărut umbrele de 
vis ale trecutului ? Parcă dintotdeauna învaţă de la 


el să fie mîndri, şi înţelepţi, şi puternici. Taie piatra 
şi lemnul, construiesc colibe, şi oraşe, şi temple, 
caută rostul vieții în mişcările apelor, ale soarelui. 
S-au aprins focuri, s-au născut arcuri si roti, s-a 
topit bronz, apoi fier, au răsărit podoabe, frumuseți 
şi cîntece de iubire. Dar timpul ? Secolele aduceau 
pustiiri, şi inundaţii, şi secete. Nisipul a troienit 
ziduri, pădurea a muşcat, a înghițit oraşe. Numai 
că acolo, pe Nil şi dincoace, în preajma lacurilor 
sau lingă oceane, dăinuie piramide, statui, cetăţi, 
mai tari decît vremea şi decit vintul. Le-au poruncit 
ridicarea faraoni, ori regi, ori căpetenii numite cine 
ştie cum. Le-au zidit milioanele de sclavi, cu 
puterea lor, cu talentul şi cu viata lor. Şi dinastiile 
au trecut, şi faraonii s-au dus ; şi slava şi măreția 
căpeteniilor ce-au devenit ? Uitare şi pulbere. Au 
rămas sclavii ziditi în temple, şi piramide, şi statui ; 
ei au înfruntat nisipurile, pădurea şi vintul, mai 
tari decit timpul şi moartea. 

Amba se gindea cu ochii închişi. Alături de el 
stătea Hamadi, iar pe faleză şi mai departe, în 
junglă treceau luminile trecutului, şiruri nesfirşite 
de oameni, de întimplări, de plinsete şi de bucurie. 
Îi vorbeau, în graiul mut al visării. Fiul Africii 
înțelegea totul, pentru că toate se adunaseră în el, 
erau în el de la naştere, asa ca sîngele si ca 
răsuflarea. 

